CELEX: 32011R0826
Language: da
Date: 2011-08-12 00:00:00
Title: Kommissionens gennemførelsesforordning (EU) nr. 826/2011 af 12. august 2011 om tarifering af varer i den kombinerede nomenklatur

18.8.2011   
            
            
               DA
            
            
               Den Europæiske Unions Tidende
            
            
               L 211/7
            
         KOMMISSIONENS GENNEMFØRELSESFORORDNING (EU) Nr. 826/2011
   af 12. august 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. august 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Klassificering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Tabletter i forskellige farver og dyreformer, med en gennemsnitsvægt på ca. 950 mg, i pakninger til detailsalg. En tablet indeholder følgende (i vægtprocent):
                  
                              —
                           
                           
                              sakkarose 61
                           
                        
                              —
                           
                           
                              stivelse 2,4
                           
                        Hver tablet indeholder endvidere:
                  
                              —
                           
                           
                              vitamin A (50 % som retinylacetat: 375 μg og 50 % som betakarotin: 2 252 μg)
                           
                        
                              —
                           
                           
                              vitamin B1 1,05 mg
                           
                        
                              —
                           
                           
                              vitamin B2 1,2 mg
                           
                        
                              —
                           
                           
                              vitamin B3 13,5 mg
                           
                        
                              —
                           
                           
                              vitamin B6 1,05 mg
                           
                        
                              —
                           
                           
                              vitamin B9 300 μg
                           
                        
                              —
                           
                           
                              vitamin B12 4,5 μg
                           
                        
                              —
                           
                           
                              vitamin C 60 mg
                           
                        
                              —
                           
                           
                              vitamin D 10 μg
                           
                        
                              —
                           
                           
                              vitamin E 10 mg
                           
                        Desuden forekommer følgende stoffer: stearinsyre, maleinsyre, magnesiumstearat, natriumhydrogensulfit, gluten, bomuldsfrøolie, siliciumdioxid, citronsyre, gelatine, calciumkarbonat, mono- og diglycerider, naturlige og kunstige aromastoffer og farvestoffer.
                  Den anbefalede daglige dosis, der er angivet på etiketten, er én tablet om dagen.
                  Ifølge etiketten er produktet egnet til menneskeføde.
               
               
                  2106 90 98
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 1 til kapitel 29, supplerende bestemmelse 1 til kapitel 30 og teksten til KN-kode 2106, 2106 90 og 2106 90 98.
                  På grund sin sammensætning har varen ikke karakteristika som en sukkervare i pos. 1704 (se også Forklarende Bemærkninger til HS, kapitel 17, Almindelige bemærkninger, punkt b).
                  Da varen indeholder bestanddele, som ikke er omfattet af bestemmelse 1 a), b), c), f) eller g) til kapitel 29, er varen udelukket fra dette kapitel.
                  Varen opfylder ikke kravene i supplerende bestemmelse 1 til kapitel 30, idet der ingen vejledning gives om anvendelse mod specifikke sygdomme, lidelser eller symptomer, og kan derfor ikke tariferes under pos. 3004.
                  Varen tariferes på grund af sine karakteristika som et tilberedt næringsmiddel i pos. 2106.